CELEX: 32013D0748
Language: sl
Date: 2013-12-10 00:00:00
Title: 2013/748/EU, Euratom: Izvedbeni sklep Komisije z dne 10. decembra 2013 o pooblastitvi Hrvaške, da uporabi določene približne ocene za izračun osnove za lastna sredstva iz naslova DDV (notificirano pod dokumentarno številko C(2013) 8688)

12.12.2013   
            
            
               SL
            
            
               Uradni list Evropske unije
            
            
               L 333/80
            
         IZVEDBENI SKLEP KOMISIJE
   z dne 10. decembra 2013
   o pooblastitvi Hrvaške, da uporabi določene približne ocene za izračun osnove za lastna sredstva iz naslova DDV
   (notificirano pod dokumentarno številko C(2013) 8688)
   (Besedilo v hrvaškem jeziku je edino verodostojno)
   (2013/748/EU, Euratom)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
   ob upoštevanju naslednjega:
   
               (1)
            
            
               Hrvaška lahko za dobavo pozidanega ali nepozidanega zemljišča za gradnjo iz točke (j) člena 135(1) in točke 9 dela B Priloge X k Direktivi Sveta 2006/112/ES z dne 28. novembra 2006 o skupnem sistemu davka na dodano vrednost (2) do 31. decembra 2014, brez možnosti podaljšanja, ter za mednarodni prevoz potnikov iz točke 10 dela B Priloge X k Direktivi 2006/112/ES, dokler se ista oprostitev uporablja v kateri koli državi članici, ki je bila članica Unije pred pristopom Hrvaške, kot je navedeno v točki 2(e) naslova 8 Obdavčitev Priloge V, navedenega v členu 18 Akta o pogojih pristopa Republike Hrvaške in prilagoditvah Pogodbe o Evropski uniji, Pogodbe o delovanju Evropske unije in Pogodbe o ustanovitvi Evropske skupnosti za atomsko energijo (3), na podlagi člena 390c Direktive 2006/112/ES še naprej uporablja oprostitev plačila davka pod pogoji, ki so v tej državi članici veljali na dan njenega pristopa. Te transakcije je treba upoštevati pri določitvi osnove za sredstva iz naslova DDV.
            
         
               (2)
            
            
               Hrvaška je Komisijo zaprosila za pooblastitev, da za izračun osnove za lastna sredstva iz naslova DDV od 1. januarja 2013 do 31. decembra 2014 uporabi nekatere približne ocene, saj za transakcije iz točke 9 dela B Priloge X k Direktivi 2006/112/ES ne more natančno izračunati osnove za lastna sredstva iz naslova DDV. Takšen izračun lahko povzroči neupravičene upravne stroške glede na učinek teh transakcij na skupno osnovo za lastna sredstva iz naslova DDV na Hrvaškem. Lahko pa za izračun za to kategorijo transakcij uporabi približne ocene. Zato bi bilo treba Hrvaško v skladu z drugo alineo člena 6(3) Uredbe (EGS, Euratom) št. 1553/89 pooblastiti, da osnovo za lastna sredstva iz naslova DDV od 1. januarja 2013 do 31. decembra 2014 izračuna z uporabo približnih ocen.
            
         
               (3)
            
            
               Ukrepi iz tega sklepa so v skladu z mnenjem Svetovalnega odbora za lastna sredstva –
            
         SPREJELA NASLEDNJI SKLEP:
   Člen 1
   Za namene izračuna osnove za lastna sredstva iz naslova DDV se Hrvaško pooblasti, da od 1. januarja 2013 do 31. decembra 2014 uporabi približne ocene za naslednjo kategorijo transakcij iz dela B Priloge X k Direktivi 2006/112/ES:
   predaja zazidljivih zemljišč (točka 9).
   Člen 2
   Ta sklep se uporablja od 1. januarja 2013 do 31. decembra 2014.
   Člen 3
   Ta sklep je naslovljen na Republiko Hrvaško.
   
      V Bruslju, 10. decembra 2013
      
         
            Za Komisijo
         
         Janusz LEWANDOWSKI
         
            Član Komisije
         
      
   
   
      (1)  UL L 155, 7.6.1989, str. 9.
   
      (2)  UL L 347, 11.12.2006, str. 1.
   
      (3)  UL L 112, 24.4.2012, str. 21.